KOMISSION PÄÄTÖS,

tehty 18 päivänä elokuuta 2004,

päätöksen 2003/804/EY liitteen I muuttamisesta siten, että sallitaan tietyistä kolmansista maista tapahtuva elävien nilviäisten tuonti kasvattamista, lihottamista tai uudelleensijoittamista yhteisön vesiin varten

(tiedoksiannettu numerolla K(2004) 3128)

(ETA:n kannalta merkityksellinen teksti)

(2004/609/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 19 artiklan 1 kohdan,

sekä katsoo seuraavaa:

Päätöksellä 2003/804/EY (2) laaditaan luettelo kolmansista maista, joista jäsenvaltiot voivat tuoda eläviä nilviäisiä sekä niiden mätimunia ja sukusoluja niiden edelleen kasvattamista, lihottamista, uudelleensijoittamista tai ihmisravinnoksi käyttämistä varten, sekä mallit todistuksille, joiden on seurattava tällaisten erien mukana.

Komission tietoon on saatettu, että jotkin yhteisössä toimivat yritykset tarvitsevat välttämättä käyttöönsä varhaisessa kehitysvaiheessa olevia eläviä nilviäisiä kasvatettaviksi, lihotettaviksi tai uudelleensijoitettaviksi yhteisön vesiin ja että tällaisten lajien eläimiä tuodaan yhteisöön. Koska kyseeseen tulevia lajeja on saatavilla EU:n ja Eftan jäsenvaltioissa vain rajallisia määriä, olisi tarpeen sallia niiden tuonti tietyistä kolmansista maista tilapäisesti, kunnes yhteisön säännösten mukaiset paikalla tehtävät tarkastukset saadaan valmiiksi. Päätöksen 2003/804/EY liitettä I olisi sen vuoksi muutettava vastaavasti.

Tilapäisen luetteloon merkitsemisen olisi koskettava vain niitä maita, joiden eläinlääkintähallinto on arvioitu ja joiden on todettu tarjoavan riittävät takeet elävien eläinten vientitodistusten myöntämisen yhteydessä ja jotka siksi voidaan merkitä luetteloon vaarantamatta eläinten terveystilannetta yhteisössä.

Lisäksi on tarpeen yksinkertaistaa liitteessä I olevan taulukon esitystapaa, jotta vältettäisiin todistusmalleissa olevien vaatimusten toistaminen.

ON TEHNYT TÄMÄN PÄÄTÖKSEN:

1 artikla

Korvataan päätöksen 2003/804/EY liite I tämän päätöksen liitteellä.

2 artikla

Tämä päätös on osoitettu kaikille jäsenvaltioille.

(1) EYVL L 46, 19.2.1991, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

(2) EUVL L 302, 21.11.2003, s. 22. Päätös sellaisena kuin se on viimeksi muutettuna päätöksellä K(2004) 2613 (ei vielä julkaistu virallisessa lehdessä).

LIITE

”LIITE I Alueet, joilta sallitaan elävien nilviäislajien sekä niiden mätimunien ja sukusolujen tuonti kasvatettaviksi, lihotettaviksi tai uudelleensijoitettaviksi Euroopan yhteisön vesiin (3 artikla) taikka jatkokäsiteltäviksi ennen käyttöä ihmisten ravintona (4 artiklan 1 kohta) Maa Alue Erityisvaatimukset (1) Huomautuksia ISO-koodi Nimi Koodi Kuvaus Bonamia ostreae Marteilia refringens CA Kanada (2) Elävät nilviäiset kasvatettaviksi, lihotettaviksi tai uudelleensijoitettaviksi taikka jatkokäsiteltäviksi ennen käyttöä ihmisten ravintona HR Kroatia (2) EI EI Elävät nilviäiset vain jatkokäsiteltäviksi ennen käyttöä ihmisten ravintona MA Marokko (2) EI EI Elävät nilviäiset vain jatkokäsiteltäviksi ennen käyttöä ihmisten ravintona NZ Uusi-Seelanti (2) EI Elävät nilviäiset kasvatettaviksi, lihotettaviksi tai uudelleensijoitettaviksi taikka jatkokäsiteltäviksi ennen käyttöä ihmisten ravintona TN Tunisia (2) EI EI Elävät nilviäiset vain jatkokäsiteltäviksi ennen käyttöä ihmisten ravintona TR Turkki (2) EI EI Elävät nilviäiset vain jatkokäsiteltäviksi ennen käyttöä ihmisten ravintona US Amerikan yhdysvallat (2) Elävät nilviäiset kasvatettaviksi, lihotettaviksi tai uudelleensijoitettaviksi taikka jatkokäsiteltäviksi ennen käyttöä ihmisten ravintona

(1) Tapauksen mukaan ’Kyllä’ tai ’Ei’, jos viejämaan toimivaltainen keskusviranomainen on hyväksynyt nimetyn viljelylaitoksen taikka rannikko- tai sisämaa-alueen alueeksi, joka täyttää myös erityiset eläinten terveyttä koskevat vaatimukset siltä osin kuin on kyse tuonnista yhteisön alueille tai viljelylaitoksiin, joilla on yhteisön hyväksymä ohjelma tai asema Bonamia ostreae- ja/tai Marteilia refringens taudinaiheuttajan osalta.

(2) Väliaikainen merkintä. Asiaa tarkastellaan uudelleen 1. kesäkuuta 2005 mennessä.”